Oyoq barmoqlarida turtib chiqqan shishdan xalos bo‘lishning 5 usuli

Oyoqning bosh barmog‘ida suyak turtib chiqishiga o‘ta tor poyabzal, noto‘g‘ri ovqatlanish, irsiyat, yassitovonlilik, bod kasali sabab bo‘lishi mumkin. Odatda oyoqdagi shishdan xalos bo‘lish uchun ortopedlar doimiy ravishda va uzoq muddat kiyib yuriladigan moslamalar tavsiya etadi, kasallik o‘tkazib yuborilgan taqdirda esa jarrohlik operatsiyasi talab etiladi. “Fitxaker” ushbu muammodan qutulishning xalq tabobatiga asoslangan usullarini tavsiya etadi.

1. Avvaliga organizmni ortiqcha tuzlardan tozalash lozim. Kechki payt 1 stakan maydalangan dafna barglariga 300 millilitr suv quying va 5 daqiqa qaynating. Damlamani termosga quyib, ertalabgacha tindiring. Tongda damlamani to‘rdan o‘tkazib, kun davomida oz-ozdan, kichik yutumlar bilan ichish lozim. Damlamani 3 kun davomida ichish, bir haftadan so‘ng esa takrorlash talab etiladi.
2. 5 ta katta dafna yaprog‘iga 100 millilitr 40 darajali spirt quyib, bir haftaga qoldiring, vaqti-vaqti bilan aralashtirib turing. Oyog‘ingizni sodali qaynoq suvda (3 litr suvga 1 stakan soda) bug‘lantirib, shishga damlamada namlantirilgan dokadan kompress quying. Paypoq bilan uxlang.
3. 5 ta aspirin tabletkasini maydalab, 10 millilitr yodda eriting. Hosil bo‘lgan dori nafaqat oyoqdagi shishlar, balki barcha muammoli bo‘g‘inlar — tizza, tirsak va to‘piqqa ham kor keladi.
4. Og‘riq va yallig‘lanishni yodli to‘r ham qoldiradi. Bir oy davomida oyoqlarni bug‘lantirib bo‘lgach, yotishdan oldin shishgan joyga chizsangiz bo‘ladi.
5. Yod va limon sharbatini 1:1 nisbatida aralashtirib, kattalashayotgan shishdan tashqari tovon zirqirashiga ham malham topasiz.